Hoe moet ek getuig van God? - www.bybelkennis.co.za
Perfect holiness is the aim of the saints on earth, and it is the reward of the saints in Heaven. —Joseph Caryl
Paulus se besoek aan Atene (Handelinge 17) sê vir ons baie oor die Bybelse benadering tot getuig. Ons lê veral klem op sy benadering in die sinagoge en dié op die markplein Ons ontleed sy toespraak op die Areopagus en sien dat hy verbind met maar ook die godsdiens en kultuur van die Ateners konfronteer.
Maar ons moet ook na verse 24 – 27 kyk: God, wat die wêreld met alles wat daarin is, gemaak het, Hy is die Here van hemel en aarde, en Hy woon nie in tempels wat deur mense gemaak is nie. Hy het ook nie nodig dat mense Hom versorg nie. Inteendeel, dit is Hy wat aan almal lewe en asem en alles gee.. Uit een mens het Hy al die nasies gemaak. Hy het hulle gemaak om oor die hele aarde te woon. Hy het bepaal hoe lank hulle sal bestaan en waar hulle sal woon. God het hulle gemaak om Hom te soek, al sou hulle ook moes rondtas om Hom te vind. Hy is nie ver van enigeen van ons af nie.
Daar is ‘n God wat die wêreld en alles daarin gemaak het – insluitend my bure, familie, ens. Hy het alles en almal gemaak; Hy het ons nie nodig nie, maar ons het Hom nodig. Hy het selfs besluit hoe lank en waar ons sal lewe.
God het hulle daar geplaas
Jou buurman woon langs jou, want God het hom daar geplaas. Jou kollega werk saam met jou in dieselfde kantoor, want God het hom daar geplaas. Hoekom het God hulle daar geplaas? Om Hom te soek; sodat hulle met die evangelie bereik kan word. God het hulle daar geplaas sodat ons aan hulle die goeie nuus kan vertel.
Dit was nie toevallig nie
Dit is nie toevallig dat sekere mense ons pad kruis nie. Hulle het Jesus nodig en jy ken Hom. God wil hê dat hulle die evangelie moet hoor – by ons. God het reeds afsprake in my dagboek vir my neergeskryf.
Ons moet glo dat God sekere mense spesifiek langs ons geplaas het, want Hy wil hê dat hulle van sy Seun hoor. Ons moet God se soewereiniteit verstaan – en ons dae koördineer met sy sending.
Afgelope 7 dae: 13,682
Afgelope 30 dae: 52,884
Afgelope 365 dae: 529,443